
Cofnodion cyfarfod y Cyngor Cymuned a gynhaliwyd yn y Ganolfan Gymuned ar 29 Gorffennaf 2026.
YN BRESENNOL – Y Cynghorwyr Ian Jones (Cadeirydd), Kevin Shenton, David Taylor, Iona Pierce a Huw Jones ynghyd â’r Clerc (John Roberts).
1.YMDDIHEURIADAU - Y Cynghorwyr Andy Mitchelmore, Bryan Jones a Paul Evans.
2.  DATGAN BUDDIANNAU – Nid oedd buddiannau i’w datgan. 
3. COFNODION – Cyflwynwyd cofnodion y cyfarfod a gynhaliwyd ar 24 Mehefin ac 8 Gorffennaf 2026 a chadarnhawyd eu bod yn gywir.       
MATERION YN CODI O’R COFNODION                                                                                                                                                                                                                                                                                                                                                                                                                                                
4. Symiau Gohiriedig Sir Ddinbych i wella mannau agored – cais i ddarparu cyfarpar chwarae ar gae ysgol Gellifor.
Roedd Sir Ddinbych wedi anfon gohebiaeth yn cadarnhau bod grant gwerth £12,095.00 yn cael ei roi i’r Cyngor Cymuned ar gyfer y prosiect uchod. 
Un o amodau’r grant oedd ei fod yn cael ei hawlio’n ôl-weithredol unwaith y bydd y prosiect wedi’i gwblhau ac, er mwyn cael y taliad, byddai angen cyflwyno’r dogfennau a ganlyn:
i.   Ffurflen gais am y grant, wedi’i llenwi                                                                                                                           ii.  Copïau o’r holl anfonebau a’r derbynebau perthnasol.                                                                                                   iii. Ffotograffau o’r gwaith ar ôl ei gwblhau.                                                                                                              iv. Adroddiad monitro.
Roedd yr Aelodau’n croesawu’r datblygiad hwn a chytunwyd i dderbyn y grant a’r amodau.
5. Materion priffyrdd - roedd rhagor o waith wedi’i wneud i lenwi’r tyllau yn ffyrdd yn y gymuned ond roedd y ffyrdd a ganlyn yn dal mewn cyflwr gwael:                                                i. Y ffordd rhwng Hendrerwydd a’r Gables a ii. Hwylfa Fain. Cytunwyd i gyfeirio’r ffyrdd at yr Adran Briffyrdd gan ofyn iddynt roi sylw brys iddynt. 
O ran y draeniau a’r gylïau ar ochr y ffyrdd yn y gymuned, nodwyd bod rhai wedi’u gwagu’n ddiweddar ond nad oedd dim wedi’i wneud ynghylch y draeniau a oedd wedi cau rhwng Llangynhafal a Pentre Farm. Cytunwyd i gyfeirio’r mater hwn at yr Adran Briffyrdd. 

O ran y bont dros yr afon yn Llanychan, dywedodd y Cynghorydd David Taylor fod y gwaith o gryfhau’r bont wedi dechrau a byddai’r gwaith yn parhau dros yr haf mae’n debyg. 
 6. Prydles tir newydd i’r Ganolfan Gymuned – yn dilyn y cyfarfod a gafwyd yn ddiweddar â Rebecca Williams o Adran Ystadau Sir Ddinbych i drafod prydles tir newydd ar gyfer y Ganolfan Gymuned, roedd Sir Ddinbych wedi cadarnhau eu bod wedi cymeradwyo prydles newydd a byddai’r telerau perthnasol yn debyg iawn i delerau’r brydles bresennol.
Byddai’r drafft cyntaf yn cael ei gyflwyno i’r Cyngor Cymuned yn ystod yr wythnosau nesaf.   
 8.   Tafarn y Golden Lion, Llangynhafal – Cyfeiriodd yr Aelodau at gofnodion y Cyfarfod Cymuned Agored a gynhaliwyd ar 8 Gorffennaf 2026 i drafod cais cynllunio i newid defnydd tafarn a’i throi’n dŷ preswyl. Daeth nifer fawr i’r cyfarfod ac roedd cefnogaeth gref i gadw’r Golden Lion  yn dafarn. Yng nghyfarfod y Cyngor Cymuned, a gynhaliwyd yn syth ar ôl y cyfarfod agored, penderfynwyd bod y Cyngor Cymuned yn gwrthwynebu’r newid defnydd arfaethedig yn gryf. 
Yn unol â’r hyn a nodwyd yng nghofnodion cyfarfod y Cyngor Cymuned ar 8 Gorffennaf, roedd llythyr yn amlinellu’r rhesymau dros wrthwynebu’r cais cynllunio wedi’i baratoi a’i anfon i Adran Gynllunio Sir Ddinbych. 
Yn ogystal â gwrthwynebiad y Cyngor Cymuned, yn dilyn y Cyfarfod Agored, mae’n ymddangos bod dros 150 o bobl leol wedi ysgrifennu ar yr Awdurdod Cynllunio yn gwrthwynebu’r cais.
Mae’r mater yn awr yn nwylo’r Adran Gynllunio ond ni fydd penderfyniad tan fis Medi, a dim cynt.  
8. Llwybrau troed – (i) Llwybr 9/3 rhwng Gellifor Farm ac Eglwys Llangynhafal   
(ii) Llwybrau 4/2 a 4/3 Pen Stryt, rhwng Gellifor a Llanychan   
(iii) Llwybr 7/2 rhwng Plas Draw  a Ty’n y Caeau a Hwylfa Llwyn
Fel y soniwyd yn y cyfarfod diwethaf,  roedd yr Adran Hawliau Tramwy wedi cael gwybod am bryderon rhai cerddwyr ac roedd swyddogion yn ystyried sut i wella’r llwybrau. Cafodd y gwair ei dorri ar hyd y llwybr rhwng Pen Stryt a Llanychan ond nid oedd dim arall wedi’i wneud i wella’r llwybrau uchod. 

9. Cyflenwad trydan ar gyfer y Coed Nadolig yn Hendrerwydd – Fel y soniwyd yn flaenorol, doedd yr Adran Goleuadau Stryd ddim wedi cysylltu ynghylch y mater hwn ond mae’n ymddangos bod gwaith wedi’i gwblhau i ddarparu cyflenwad trydan wrth ymyl y lamp. Cytunodd y Cynghorwyr Ian Jones a Kevin Shenton i ymchwilio ymhellach i’r mater. 
10. Golau yn y Ciosg/Diffibriliwr yn Hendrerwydd – Roedd y Cynghorydd Ian Jones yn trefnu i’r golau yn y Ciosg gael ei drwsio.
11. Hysbysfwrdd newydd –roedd y gwaith o ymchwilio i’r posibilrwydd o brynu paneli derw i’w darparu i’r saer yn parhau. 
12. Gardd y Gymuned – (i) Biniau Gwyrdd – roedd y Clerc wedi siarad â Iola Quinn ynglŷn â’r uchod. Roedd wedi cadarnau bod y biniau gwyrdd wedi’u gwagu ond roedd ansicrwydd o hyd ynghylch y diwrnod casglu a’r dyddiadau casglu yn y dyfodol.
Cytunwyd i gysylltu â’r Gwasanaeth Gwastraff Masnachol i holi am y dyddiadau casglu yn y dyfodol.   
13. Trefniadau torri glaswellt –yn dilyn  y drafodaeth y mis diwethaf, roedd y contractiwr, David Weyman, wedi torri’r gwair o amgylch y plinth yn Hendrerwydd Uchaf ac roedd y gwaith hwn wedi’i ychwanegu at y rhestr y cytunwyd arni.  
 14. MATERION ARIANNOL – (a) Balans yn y banc ar hyn o bryd - nododd yr Aelodau mai £6,330.48 oedd y balans yng nghyfrif y Cyngor ar 01.07.2026. Ar ôl ystyried sieciau heb eu cyflwyno eto, y balans oedd £5,630.72.                                                                                                                                
 (c) Talu anfonebau – cytunwyd i gymeradwyo’r taliadau a ganlyn -                                                                  (i) Archwilio Cymru £205.05 – Ffi Archwilio 2024/2025
15. CAIS CYNLLUNIO – trafodwyd y canlynol:
(i) Hendre, Hendrerwydd Cyf 22/2026/0266/HH – Dymchwel y stablau presennol a chodi bloc stablau newydd a gwaith cysylltiedig.                                                                                             Penderfynwyd – nad oedd gan y Cyngor Cymuned unrhyw wrthwynebiad i’r cynigion.  
17.GOHEBIAETH NEWYDD - Roedd yr aelodau wedi cael yr ohebiaeth ddiweddaraf ynghylch y materion a ganlyn cyn y cyfarfod:

 (b) Cylchlythyr Tirwedd Genedlaethol Bryniau Clwyd a Dyffryn Dyfrdwy – cyflwynwyd a derbyniwyd y cylchlythyr misol. 
(c) Comisiwn Democratiaeth a Ffiniau Cymru – cyflwynwyd a nodwyd holiadur gan y Comnisiwn ynghylch adolygu maint a threfniant cynghorau tref a chymuned yng Nghymru.
(d) Cyfarfod Argyfwng Cenedlaethol ar yr Hinsawdd a Natur – i’r gynnal ar 30 Gorffennaf yn Neuadd y Dref Rhuthun – cyflwynwyd a nodwyd gwybodaeth am y cyfarfod. 
18. DYDDIAD A THREFNIADAU’R CYFARFOD NESAF – cytunwyd i gynnal cyfarfod nesaf y Cyngor Cymuned yn y Ganolfan Gymuned ar 30 Medi 2026.

